NARIADENIE KOMISIE (ES) č. 2237/2004
z 29. decembra 2004,
ktorým sa mení a dopĺňa nariadenie (ES) č. 1725/2003, ktorým sa prijímajú určité medzinárodné účtovné normy v súlade s nariadením Európskeho parlamentu a Rady (ES) č. 1606/2002, pokiaľ ide o IAS č. 32 a IFRIC 1
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných štandardov (1), a najmä na jeho článok 3 ods. 1,
keďže:
(1)
Nariadením Komisie (ES) č. 1725/2003 (2) boli prijaté určité medzinárodné štandardy a interpretácie platné k 1. septembru 2002.
(2)
Rada pre medzinárodné účtovné štandardy (IASB) vydala 17. decembra 2003 zrevidovaný medzinárodný účtovný štandard (IAS) 32 Finančné nástroje: zverejňovanie a prezentácia ako súčasť iniciatívy IASB zlepšiť pätnásť štandardov včas tak, aby ich mohli použiť spoločnosti, ktoré prijali IAS po prvýkrát v roku 2005. Pri revidovaní IAS 32 nezohľadnila IASB základné metódy v nej obsiahnuté. IAS 32 stanovuje základné zásady klasifikácie nástrojov ako pasíva alebo vlastný majetok. Pri určovaní, či by sa tieto nástroje mali kvalifikovať ako pasíva alebo vlastné imanie, musí subjekt zvážiť všetky podmienky príslušnej zmluvy.
(3)
Po bilaterálnych rozhovoroch s predstaviteľmi kooperujúceho sveta a v dôsledku žiadosti Komisie vyzvala IASB svoj Výbor pre interpretáciu medzinárodného finančného výkazníctva (IFRIC), aby vypracoval interpretáciu, ktorý by uľahčil používanie zrevidovaného IAS 32. Konečná interpretácia, IFRIC 2 Podiel členov v kooperujúcich subjektov a podobné nástroje bola vydaná v konečnej podobe 25. novembra 2004. Dátum účinnosti uplatnenia tejto interpretácie je rovnaký ako pre IAS 32. Európska komisia schváli IFRIC 2 čo najskôr v roku 2005.
(4)
IASB vydala 27. mája 2004 výklad IFRIC 1 Zmeny v existujúcom vyraďovaní majetku z prevádzky, reštitučných a podobných pasívach. Interpretácia sa zaoberá spôsobom účtovania zmien v existujúcom vyraďovaní majetku z prevádzky, reštitučných a podobných pasívach, ktoré spadajú do rozsahu IAS 16 Nehnuteľnosti a stroje a uznávajú sa ako rezerva podľa IAS 37 Rezervy, podmienené záväzky a pohľadávky.
(5)
Konzultácia s technickými expertmi v danej oblasti potvrdzuje, že zrevidovaný IAS 32 Finančné nástroje: zverejňovanie a prezentácia a interpretácia IFRIC 1 Zmeny v existujúcom vyraďovaní majetku z prevádzky, reštitučných a podobných pasívach spĺňajú technické kritériá prijatia stanovené v článku 3 ods. 2 nariadenia (ES) č. 1606/2002, a najmä požiadavku vhodnosti pre európske verejné blaho.
(6)
Nariadenie (ES) č. 1725/2003 by sa preto malo zodpovedajúcim spôsobom zmeniť a doplniť.
(7)
Opatrenia ustanovené v tomto nariadení sú v súlade so stanoviskom Regulačného výboru pre účtovníctvo,
PRIJALA TOTO NARIADENIE:
Článok 1
Príloha k nariadeniu (ES) č. 1725/2003 sa mení a dopĺňa takto:
1.
Vkladá sa text medzinárodnej účtovnej štandardy (IAS) 32 Finančné nástroje: zverejňovanie a prezentácia uvedený v prílohe k tomuto nariadeniu.
2.
Vkladá sa text výkladu IFRIC 1 Zmeny v existujúcom vyraďovaní majetku z prevádzky, reštitučných a podobných pasívach uvedený v prílohe k tomuto nariadeniu.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Uplatňuje sa najneskôr od 1. januára 2005.
Toto nariadenie je záväzné v celom rozsahu a je priamo uplatniteľné vo všetkých členských štátoch.
V Bruseli 29. decembra 2004